
Anexă la HCLMT nr. .......... din ..............
CONVENŢIE 

1.Părţile contractante:

1.1 Consiliul Local al Municipiului Timişoara, cu sediul în Timişoara,  Bulevardul C.D. Loga nr.1, reprezentat prin domnul  Primar NICOLAE ROBU
şi

1.2 Asociaţia Evanghelistică şi de Caritate „Isus Speranţa României” persoană juridică română fără scop patrimonial, cu sediul în Timişoara, str. Căpitan Dan nr.23, având cod  fiscal nr. 5313378, reprezentată prin domnul Timiş Laurenţiu- director executiv,
 
Având în vedere dispoziţiile Legii nr.292/2011 –Legea asistenţei sociale  şi ale altor acte normative privind protecţia socială  ;
În considerarea scopului Asociaţiei Evanghelistică şi de Caritate „Isus Speranţa României”;

Având în vedere activitatea Centrului Fraţii lui Onisim-Serviciul de ocrotire al Tinerilor Dezinstituţionalizaţi, respectiv acordarea de servicii sociale acreditate pentru tinerii care au părăsit sistemul de ocrotire al copilului.
În scopul asigurării nevoilor sociale existente la nivelul comunităţii Municipiului Timişoara; 

Convin  următoarele:

2. Obiectul convenţiei: 
2.1. Obiectul  convenţiei constă în susţinerea financiară a Centrului Fraţii lui Onisim-Serviciul de ocrotire al Tinerilor Dezinstituţionalizaţi în beneficiul tinerilor care au părăsit sistemul de ocrotire al copilului din Municipiul Timişoara. 
2.2. Susţinerea financiară a serviciilor prevăzute la pct.2.1. se face prin suportarea unei cote-părţi a cheltuielilor de gaz şi curent electric  pentru Centrul Fraţii lui Onisim-Serviciul de ocrotire al Tinerilor Dezinstituţionalizaţi  şi  plata salariilor şi a contribuţiilor aferente unui număr de 3 angajaţi  la nivelul de salarizare asigurat angajaţilor din cadrul instituţiilor publice subordonate Consiliului Local al Municipiului Timişoara, după cum urmează : 1 post asistent social , 1 post consilier reintegrare profesională  şi 1 post muncitor calificat-bucătar.

2.3. Susţinerea financiară a serviciilor prevăzute la pct.2.1, pe durata prezentei convenţii, se face în limita sumei maxime de 93483,19 lei.
3. Durata convenţiei:
3.1. Durata convenţiei este de 1 an, începând cu data aprobării prin Hotărâre a Consiliului Local al Municipiului Timişoara.
3.2. Prezenta convenţie poate fi prelungită prin Hotărâre a Consiliului Local al Municipiului Timişoara.
4.Drepturile şi obligaţiile părţilor:
4.1 Consiliul Local al Municipiului Timişoara are următoarele drepturi şi  obligaţii:

a) asigură mijloacele  financiare  pentru susţinerea unei cote-părţi a cheltuielilor de gaz şi  curent electric pentru Centrul Fraţii lui Onisim-Serviciul de ocrotire al Tinerilor Dezinstituţionalizaţi şi  plata salariilor şi a contribuţiilor aferente unui număr de 3 angajaţi,  conform pct.2 Obiectul convenţiei;
b) realizează controlul financiar asupra utilizării  fondurilor alocate în limita pct.2 Obiectul convenţiei ;

c) evaluează şi referă spre îngrijire ,în cadrul Centrului Fraţii lui Onisim-Serviciul de ocrotire al Tinerilor Dezinstituţionalizaţi, tinerii care au părăsit sistemul de ocrotire al copilului din Municipiul Timişoara, prin Direcţia de Asistenţă Socială Comunitară Timişoara 
d) asigură activitatea de monitorizare pentru  acordarea serviciilor sociale  care constituie obiectul prezentei convenţii  prin Direcţia de Asistenţă Socială Comunitară Timişoara ;
4.2. Asociaţia Evanghelistică şi de Caritate „Isus Speranţa României”are următoarele drepturi şi  obligaţii :

a) primirea mijloacelor  financiare  pentru susţinerea unei cote-părţi a cheltuielilor de gaz şi curent electric pentru Centrul Fraţii lui Onisim-Serviciul de ocrotire al Tinerilor Dezinstituţionalizaţi şi  plata salariilor şi a contribuţiilor aferente unui număr de 3 angajaţi,  conform pct.2 Obiectul convenţiei;

b) suportarea cheltuielilor  necesare, în completarea celor de la pct.4.2. lit.a) din prezenta convenţie,  pentru funcţionarea Centrului Fraţii lui Onisim-Serviciul de ocrotire al Tinerilor Dezinstituţionalizaţi în beneficiul tinerilor care au părăsit sistemul de ocrotire al copilului din Municipiul Timişoara;

b) angajarea personalului calificat pentru acordarea serviciilor sociale   prevăzute ca obiect al prezentei convenţii în limita pct.2 Obiectul convenţiei;
c) furnizarea serviciilor sociale  acreditate, care constituie obiectul prezentei convenţii, cu respectarea standardelor generale de calitate şi a  tuturor reglementărilor legale în vigoare;
d) întocmirea trimestrială a  rapoartelor de monitorizare ale activităţii care face obiectul prezentei  convenţii, rapoarte pe care le prezintă Direcţiei de Asistenţă Socială Comunitară Timişoara;
e) primirea cu prioritate a  cazurilor evaluate şi referite de la nivelul Direcţiei de Asistenţă Socială Comunitară;
f) menţionarea pe actele şi documentele elaborate de Asociaţie ,  în realizarea obiectului prezentei convenţii,  a sprijinului acordat de Consiliul Local al Municipiului Timişoara;
5. Rezilierea  convenţiei:

Constituie motiv de reziliere a convenţiei următoarele:

a) nerespectarea obligaţiilor asumate prin prezenta convenţie de către una dintre părţi;

b) încălcarea de către Asociaţia Evanghelistică şi de Caritate „Isus Speranţa României”a prevederilor legale cu privire la serviciile sociale furnizate ;

c) retragerea sau anularea de către organele de drept a autorizaţiei  de funcţionare  sau acreditării Asociaţiei Evanghelistică şi de Caritate „Isus Speranţa României”;
d) schimbarea obiectului de activitate al Asociaţiei Evanghelistică şi de Caritate „Isus Speranţa României”.
6. Încetarea convenţiei:
Constituie motiv de încetare a convenţiei :

a) expirarea duratei pentru care a fost încheiat convenţia, cu excepţia situaţiei în care aceasta este prelungită prin Hotărârea Consiliului Local al Municipiului Timişoara;

b)acordul părţilor privind încetarea convenţiei;
c) obiectul convenţiei a fost atins;

d) hotărârea definitivă şi irevocabilă a unei instanţe judecătoreşti;

e) încetarea activităţii Asociaţiei Evanghelistică şi de Caritate „Isus Speranţa României” prin desfiinţare, lichidare, dizolvare;

f) forţa majoră, dacă este invocată. 

   7. Soluţionarea litigiilor :
   7.1. – Părţile contractante vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea prezentei convenţii. 

   7.2. - Limba care guvernează convenţia este limba română. 

   7.3. - Orice comunicare între părţi, referitoare la îndeplinirea prezentei convenţii, trebuie să fie transmisă în scris. 

   7.4. – Convenţia  va fi interpretată conform legilor din România. 

   7.5.- Prezenta convenţie se încheie  în două exemplare, câte unul pentru fiecare parte. 

